JY LEES NOU Karamel panna cotta
Hierdie Italiaanse nagereg is 'n saggestolde roompoeding wat ek met 'n deel karameljogurt maak, wat 'n besonderse smaak daaraan gee. Die karamelgeur is subtiel en die nagereg is daarom ekstralekker as dit met 'n leksel van die maklike karamelsous voorgesit word.
1 liter karamelgeur-volroomjogurt
Sprinkel die gelatien oor die koue water en laat staan dit vir sowat 10 minute om te spons. Verhit die room en strooisuiker oor lae hitte, terwyl liggies geroer word, tot net onder kookpunt. Verwyder van die hitte en voeg die gesponste gelatien by.
Roer tot die gelatien heeltemal opgelos is. Voeg die jogurt by en roer tot glad. Giet die mengsel in 'n geskikte vorm, bedek en verkoel oornag. Keer die panna cotta uit op 'n mooi bord en sit voor met karamelsous.